Poziv za iskazivanje interesa za zastupanje Republike Hrvatske u predmetu međunarodne investicijske arbitraže (ICSID predmet br. ARB/20/49)

Na temelju čl. 43. Zakona o državnom odvjetništvu ("Narodne novine" 67/2018) i čl. 153. Poslovnika državnog odvjetništva ("Narodne novine" 128/2019) pozivaju se odvjetnici i odvjetnička društva koji imaju iskustva u zastupanju država u međunarodnim investicijskim arbitražama da iskažu interes za zastupanje Republike Hrvatske u predmetu Ahron G. Frenkel c/a Republika Hrvatska koji je po zahtjevu za arbitražu registriran pred Međunarodnim centrom za rješavanje ulagačkih sporova u Washingtonu (ICSID) pod brojem ARB/20/49.

Odvjetnici i odvjetnička društva koji imaju iskustva u zastupanju država u međunarodnim investicijskim arbitražama te koji pravovremeno iskažu interes za zastupanje Republike Hrvatske u gore naznačenom predmetu biti će pozvani da dostave ponudu za zastupanje.

Obavijest o iskazivanju interesa za zastupanje Republike Hrvatske potrebno je dostaviti najkasnije do 7. prosinca 2020. na sljedeće email adrese: pisarnica@dorh.hr i kosjenka.krapac@dorh.hr.

Državno će odvjetništvo Republike Hrvatske poslati poziv za dostavu ponude onim odvjetnicima i odvjetničkim društvima koji imaju iskustva u zastupanju država u međunarodnim investicijskim arbitražama i koji su u roku iskazali interes za zastupanje Republike Hrvatske u gore naznačenom predmetu.